ΓΡΑΠΤΗ ΕΡΩΤΗΣΗ E-0074/03

υποβολή: Erik Meijer (GUE/NGL) προς την Επιτροπή

(23 Ιανουαρίου 2003)

Θέμα: Η έλλειψη ενός ευρωπαϊκού μητρώου ιατρικών λαθών εκ μέρους προσώπων τα οποία κατόπιν τούτου ασκούν τις δραστηριότητές τους σε διάφορα κράτη μέλη

1. Γνωρίζει η Επιτροπή ότι, από την αξιολόγηση της πενταετούς εφαρμογής του ολλανδικού νόμου σχετικά με τα επαγγέλματα του τομέα της ατομικής ιατρικής περίθαλψης (BIG), στόχος της οποίας είναι να ενημερώσει τους ασθενείς σχετικά με τις ικανότητες και τα επαγγελματικά προσόντα των εργαζομένων σε ιατρικό επάγγελμα, απορρέει μεταξύ άλλων ότι πρόσωπα που έχουν ήδη καταδικασθεί σε άλλη χώρα για επαγγελματικό λάθος μπορούν να ασκούν ανεμπόδιστα τη δραστηριότητά τους στις Κάτω Χώρες, δεδομένου ότι οι κυρώσεις που τους επιβλήθηκαν στη χώρα προέλευσής τους δεν αναφέρονται στο δημόσιο μητρώο BIG των εργαζομένων σε ιατρικό επάγγελμα, μητρώο στο οποίο το ολλανδικό Υπουργείο Δημοσίας Υγείας καταγράφει τις ενδεχόμενες κυρώσεις ή καταδικαστικές αποφάσεις·

2. Συμμερίζεται η Επιτροπή τους φόβους του γραφείου μελετών ZonMW που πραγματοποίησε την ως άνω αξιολόγηση, δηλαδή ότι η ελευθερία εγκατάστασης στον τομέα της παροχής ιατρικής περίθαλψης εντός της ΕΕ, κυρίως δε μετά τη διεύρυνση, θα ωθήσει όλο και περισσότερους εργαζόμενους σε ιατρικά επαγγέλματα να εγκατασταθούν στα σημερινά κράτη μέλη της ΕΕ, ως εκ τούτου δε απαιτείται να ληφθούν τα αναγκαία συμπληρωματικά μέτρα ώστε να γνωρίζουν οι ασθενείς εάν είναι προστατευμένοι έναντι της παροχής ιατρικής περίθαλψης από μη ικανά άτομα·

3. Γνωρίζει η Επιτροπή εάνπάρχουν και άλλα κράτη μέλη πλην των Κάτω Χωρών, όπου έχει διαπιστωθεί ότι προσφέρονται περιθώρια για διάπραξη ιατρικών λαθών εκ μέρους εργαζομένων σε ιατρικό επάγγελμα με άγνωστο επαγγελματικό παρελθόν·

4. Μπορεί να αναφέρει η Επιτροπή εάν παρατηρούνται σημαντικές διαφορές μεταξύ των (σημερινών και μελλοντικών) κρατών μελών, ως προς τον τρόπο με τον οποίο καταχωρούνται τα επαγγελματικά λάθη και οι συνεπαγόμενες κυρώσεις· Υπάρχουν κράτη μέλη που δεν τηρούν κανένα μητρώο ή άλλα στα οποία το κοινό δεν έχει καμία πρόσβαση στα εν λόγω μητρώα· Πρόκειται να αλλάξει η κατάσταση αυτή στο εγγύς μέλλον·

5. Πώς κρίνει η Επιτροπή την πρόταση των ως άνω ερευνητών οι οποίοι συνιστούν τη δημιουργία ενός ευρωπαϊκού συστήματος πληροφοριών που θα επιτρέπει να εξακριβώνονται εύκολα τα επαγγελματικά προσόντα των εργαζομένων σε ιατρικά επαγγέλματα οι οποίοι κατά το παρελθόν έχουν ασκήσει τη δραστηριότητά τους ή πραγματοποιήσει τις σπουδές τους σε άλλο κράτος μέλος· Προτίθεται η Επιτροπή να αναλάβει πρωτοβουλίες προς την κατεύθυνση αυτή·

Πηγή: Η ολλανδική εφημερίδα De Volkskrant στις 21 και 23 Δεκεμβρίου 2002.

Απάντηση του κ. Bolkestein εξ ονόματος της Επιτροπής

(25 Φεβρουαρίου 2003)

1. Τα κράτη μέλη είναι αρμόδια όσον αφορά νομοθετικές διατάξεις σχετικά με την εντιμότητα ή το ήθος, συμπεριλαμβανομένων των διατάξεων που προβλέπουν πειθαρχικές κυρώσεις σε περίπτωση σοβαρού επαγγελματικού παραπτώματος ή καταδίκης για ποινικό αδίκημα. Οι οδηγίες σχετικά με την αναγνώριση των επαγγελματικών προσόντων, στο πεδίο εφαρμογής των οποίων εμπίπτουν τα ιατρικά και τα παραϊατρικά επαγγέλματα, επιτρέπουν στα κράτη μέληποδοχής να απαιτούν αποδεικτικά στοιχεία σχετικά με το ήθος, καθώς και συναφείς πληροφορίες από το κράτος μέλος καταγωγής, σεβόμενα, παράλληλα, τους κανόνες περί απορρήτου και προστασίας των δεδομένων. Τα κράτη μέληποδοχής μπορούν να επιμείνουν όσον αφορά τη διαβίβαση των εν λόγω πληροφοριών προτού προβούν στη χορήγηση της αναγνώρισης.

2. Το κοινοτικό δίκαιο, συμπεριλαμβανομένων των δεσμεύσεων που αναφέρθηκαν παραπάνω, θα εφαρμόζεται από όλα τα νέα κράτη μέλη.

3. Η Επιτροπή οργανώνει τακτικές συνεδριάσεις της Επιτροπής Ανωτέρων Υπαλλήλων για τη Δημόσια Υγεία και της Ομάδας Συντονιστών Γενικού Συστήματος για λόγους ανταλλαγής πληροφοριών και συζήτησης θεμάτων που είναι συναφή με την ελεύθερη κυκλοφορία. Η Επιτροπή δεν διαθέτει τέτοιου είδους ειδικές πληροφορίες όπως αυτές που αναφέρονται.

4. Η Επιτροπή γνωρίζει, σε γενικές γραμμές, τις διαφορετικές εθνικές πρακτικές. Μητρώα ή αρχεία διαφόρων ειδώνπάρχουν συνήθως σε όλα τα κράτη μέλη. Ο τρόπος πρόσβασης του κοινού σε όλα ή σε ένα μέρος τέτοιου είδους μητρώων ή αρχείων ρυθμίζεται από τα κράτη μέλη σύμφωνα με την κοινοτική νομοθεσία περί προστασίας των δεδομένων. Η Επιτροπή, επί του παρόντος, εργάζεται για την ανάπτυξη ενός συστήματος πληροφορικής που θα ενισχύει το σημερινό δίκτυο εθνικών αρχών, προκειμένου να διευκολυνθεί, μεταξύ άλλων, η ανταλλαγή των απαραίτητων πληροφοριών σε απευθείας σύνδεση. Η πρόσφατη πρόταση οδηγίας σχετικά με την αναγνώριση των επαγγελματικών προσόντων(1) έχει, επίσης, ως στόχο την ενίσχυση του ρόλου των εθνικών σημείων επαφής.

5. Το ζήτημα των πειθαρχικών μέτρων καλύπτεται από την πρόταση οδηγίας σχετικά με την αναγνώριση των επαγγελματικών προσόντων. Η εν λόγω πρόταση απαιτεί τη διαβίβαση πληροφοριών σχετικά με τέτοιου είδους μέτρα στις περιπτώσεις που εργαζόμενοι στον κλάδο τηςγείας σκοπεύουν να εγκατασταθούν σε άλλο κράτος μέλος. Το παράρτημα VII της πρότασης οδηγίας αφορά τα έγγραφα που δύναται να απαιτήσει το κράτος μέλοςποδοχής για την αναγνώριση των αντίστοιχων επαγγελματικών προσόντων. Ειδικότερα, ενδέχεται να απαιτείται η προσκόμιση αποδεικτικών στοιχείων ότι ο ενδιαφερόμενος δεν έχει διαπράξει σοβαρό επαγγελματικό παράπτωμα ή ποινικό αδίκημα που αναστέλλει ή απαγορεύει την άσκηση του αντίστοιχου επαγγέλματος στο κράτος μέλος καταγωγής. Το άρθρο 46 παράγραφος 2 ενισχύει το σύστημα για περιπτώσεις κατά τις οποίεςπάρχουν περισσότερα από ένα κράτη μέλη καταγωγής. Κάθε μέτρο για την εξασφάλιση της ανταλλαγής πληροφοριών σχετικά με πειθαρχικά θέματα πρέπει να σέβεται τιςφιστάμενες κοινοτικές αρχές περί προστασίας των δεδομένων.

(1) ΕΕ C 181 E της 30.7.2002.